KOMISSION ASETUS (EY) N:o 3079/94,
annettu 16 päivänä joulukuuta 1994,
yhteisön ulkomaankauppatilastojen ja jäsenvaltioiden välisen kaupan tilastojen maaluokituksesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön ulkomaankauppatilastoista ja jäsenvaltioiden välisen kaupan tilastoista 24 päivänä kesäkuuta 1975 annetun neuvoston asetuksen (ETY) N:o 1736/75(1), sellaisena kuin se on viimeksi muutettuna asetuksella (ETY) N:o 1629/88(2), ja erityisesti sen 41 artiklan,
sekä katsoo, että
asetuksen (ETY) N:o 1736/75 35 artiklassa vaaditaan tiettyjen tietojen muokkaamista sen liitteessä C esitetyn maaluokituksen kulloinkin voimassa olevan toisinnon mukaisesti,
mainitun asetuksen 36 artiklassa säädetään komission tehtävästä julkaista Euroopan yhteisöjen virallisessa lehdessä kunkin vuoden tammikuun 1 päivänä voimassa olevan maaluokituksen toisinto,
1 päivänä tammikuuta 1994 voimassaoleva toisinto oli komission asetuksen (EY) N:o 3478/93(3) liitteenä; on tarpeen 1 päivästä tammikuuta 1995 ottaa huomioon Euroopan talousaluetta koskevan sopimuksen(4) voimaantulosta johtuvat muutokset; lisäksi olisi tehtävä pieniä mukautuksia, jotta voitaisiin vastata uusiin tilastollisiin ja teknisiin vaatimuksiin, ja
tässä asetuksessa säädetyt toimenpiteet ovat ulkomaankauppatilastokomitean lausunnon mukaiset,
ON ANTANUT TÄMÄN ASETUKSEN:
1 artikla
Yhteisön ulkomaankauppatilastojen ja jäsenvaltioiden välisen kaupan tilastojen maaluokituksen 1 päivänä tammikuuta 1995 voimassa oleva toisinto on tämän asetuksen liitteenä.
2 artikla
Tämä asetus tulee voimaan 1 päivänä tammikuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä joulukuuta 1994.